Kamu bisa jelasin ke aku soal De Havilland Venom dalam bahasa melayu?

de Havilland DH.112 Venom merupakan sebuah pesawat jet berenjin tunggal yang dikeluarkan oleh Britain selepas Perang Dunia II. Ia dibangunkan berdasarkan pesawat de Havilland Vampire. Tentera Laut Diraja menggunakan pesawat bagi peranan pejuang-pengebom bagi versi satu tempat duduk dan penyerang malam bagi versi dua tempat duduk. Versi tentera laut yang dikenali sebagai Sea Venom, berkhidmat dengan Cabang Udara Armada, Tentera Diraja.

Venom merupakan perantara di antara jet pejuang Britain generasi pertama – pesawat bersayap lurus yang dijanakuasa oleh enjin aliran centrifugal seperti pesawat Gloster Meteor dan Vampire – dan pesawat sayap sapu kemudiannya, dengan rekabentuk enjin aliran sepaksi seperti pesawat Hawker Hunter dan de Havilland Sea Vixen. Kedua-dua pesawat Venom dan Sea Venom berjaya dieksport dan digunakan oleh Australia, New Zealand, Iraq, Sweden, Switzerland dan Venezuela. Tentera Laut Perancis menggunakan Aquilon, versi terbitan daripada Sea Venom FAW.20 yang mana telah dikeluarkan secara berlesen oleh SNCASE (Sud-Est).